দেশত সম্প্ৰতি সাম্প্ৰদায়িক বিদ্বেষৰ এক উদ্বেগজনক পৰিস্থিতিৰ উদ্ভৱ হৈছে বুলি ব্যাপক ৰূপত চৰ্চা চলিছে। বিশেষকৈ হিন্দুত্ববাদৰ আধাৰত কেন্দ্ৰৰ শাসনাধিষ্ঠ বিজেপি চৰকাৰৰ আশীৰ্বাদপুষ্ট হৈ এচাম উগ্ৰ ধৰ্মীয় মৌলবাদীয়ে দেশত সাম্প্ৰদায়িক অসহিষ্ণু পৰিৱেশৰ সৃষ্টি কৰিছে বুলি অভিযোগ কৰিছে সচেতন মহলে।
দেশৰ এনে চৰ্চিত অসহিষ্ণু পৰিৱেশৰ শেহতীয়া এক উদাহৰণ পোৱা গৈছে বিজেপি সাংসদ প্ৰতাপ সিমহাৰ মন্তব্যত। কৰ্ণাটকৰ এই সাংসদগৰাকীয়ে ৰাজ্যখনৰ মাইচুৰু-উটি ৰোডত থকা মছজিদ সদৃশ এটা বাছ ষ্টেণ্ড বুলড'জাৰেৰে ভাঙি পেলোৱাৰ হুংকাৰ দিছে।
কেৱল মাত্ৰ মছজিদৰ আকৃতিৰে নিৰ্মাণ কৰাৰ বাবেই প্ৰতাপ সিমহাই এই বাছ ষ্টেণ্ডটো বুলড'জাৰেৰে ধ্বংস কৰাৰ ভাবুকি দিছে।
বিজেপি সাংসদগৰাকীৰ এই মন্তব্যই সম্প্ৰতি ব্যাপক প্ৰতিক্ৰিয়াৰ সৃষ্টি কৈছে। ৰাজ্যখনৰ প্ৰদেশ কংগ্ৰেছে সাংসদ সিমহাৰ এই মন্তব্যক সমালোচনা কৰিছে।
কৰ্ণাটক কংগ্ৰেছৰ মুৰব্বী চেলিম আহমেদে এক বিবৃতিত এয়া মাইচুৰৰ সাংসদ সিমহাৰ মূৰ্খতাপূৰ্ণ মন্তব্য বুলি অভিহিত কৰিছে। সাংসদ সিমহাই গম্বুজ থকা চৰকাৰী কাৰ্যালয়বোৰো ভাঙি পেলাব নেকি বুলি প্ৰশ্ন উত্থাপন কৰিছে আহমেদে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
